32003R1966
L 290/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1966/2003 НА КОМИСИЯТА
от 7 ноември 2003 година
за изменение на Регламент (ЕО) № 834/95 относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕО) № 1789/2003 на Комисията (2), и по-специално член 9, параграф 1 от него,
като има предвид, че:
(1)
Регламент (ЕО) № 834/95 на Комисията от 12 април 1995 г. относно класирането на определени стоки в Комбинираната номенклатура (3) определя условията за класирането в Комбинираната номенклатура на плетен конфекциониран артикул (наколенник).
(2)
В свое решение по съединени дела от С-260/00 до С-263/00 (4) относно класирането на наколенници и други бандажи Съдът на Европейските общности определя критерии за разграничение между обикновените видове бандажи, които имат общо предназначение, и видовете, които са определени да изпълняват конкретна медицинска функция и, следователно, класирани в позиция 9021 от Комбинираната номенклатура.
(3)
С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се уточнят мотивите за класирането на стоката, посочена в приложението към Регламент (ЕО) № 834/95, с цел да се изясни защо класираният продукт се явява обикновен вид бандаж за коляно.
(4)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
В колона 3 (мотиви) от приложението към Регламент (ЕО) № 834/95 се добавя следният параграф.
„Класирането на артикула в позиция 9021 като ортопедичен апарат се изключва, тъй като шарнирите не са приспособени за определено заболяване на пациент. Нещо повече, изделието не се отличава с висока степен на прецизност.
Следователно, артикулът се явява обикновен бандаж с общо предназначение и не е предназначен за конкретна медицинска цел.
Закрепването на артикула около крака с две самозалепващи се ленти тип „велкро“ не служи за никаква конкретна медицинска цел, тъй като самозалепващите се ленти тип „велкро“ само придържат наколенките на място“.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 ноември 2003 година.